hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu en en hu hu hu hu hu en hu hu hu hu en hu hu hu hu hu en hu hu hu hu en hu hu hu hu hu hu hu en hu en hu en hu hu hu hu hu hu hu hu hu hu en hu hu hu hu hu hu hu hu en en hu en hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Irány Esztergom! - Csak csináld Magadért
Ne csak a Balatonra gondolj, ha nyaralni indulsz! Itt van a csodálatos Dunakanyar közel a fővároshoz, rengeteg programlehetőséggel, szépséges látnivalókkal. Esztergom a kapuja és mi hamarosan indulunk, hogy felfedezzük mennyi szuper közös kalandban lehet itt részünk a gyermekkel, hogy aztán a rövid kiruccanás után feltöltődve érkezzünk vissza a dolgozós hétköznapokba.
Arra buzdítalak, fedezd fel te is minél jobban kis hazánkat!
Biztosan számtalanszor választottad már a Balatont, esetleg indultál egy-egy nagyobb városba. Most célozd meg a Duna-partot!
Ha Esztergom, akkor természetesen mindenkinek a Bazilika jut az eszébe. Ehhez a városhoz köthető a Magyar Királyság kezdetének története. Nagyszerű program a Bazilikát, Magyarország legnagyobb székesegyházát a Duna másik oldaláról is megtekinteni. Amikor átsétálunk a Mária Valéria hídon, máris Szlovákiában, Párkány városában találjuk magunkat. A Bazilika belső tere ingyenes látogatható, belépőjegyet az altemplom, a kincstár, és a kupola megtekintéséhez szükséges váltani. A szűk csigalépcsőt a gyerekek is élvezni fogják, a Panoráma terem és a csodás látvány megéri a fáradalmakat, a fenti kávézóban pedig picit megpihenhetünk.
A Vármúzeumban visszacsöppenhetünk a középkori királyok, reneszánsz érsekek, a vár lakóinak és szolgálóinak időszakába. Megtekinthetjük a Rondella kiállítótermen túl a Várszínházat, a Fehér-torony kilátót, Vitéz János könyvtárszobáját, a harangudvart, a Lipót-teraszt és a Szent Korona hiteles másolatát bemutató trón- illetve lovagtermet.
Közkedvelt látnivaló a szintén csodás környezetben található, különleges hangulatú Babits Mihály Emlékház.
Még számos múzeum áll rendelkezésre illetve be lehet akár nevezni a Turisztikai Információs Iroda Multúra egyedülálló városnéző csomagjára is. (www.iranyesztergom.hu)
A Vaskapu-hegyről népszerű kirándulóhely, belátni a csúcsról egész Esztergomot és a Dunakanyart. A kilátás gyönyörű és egy étteremmel rendelkező menedékház valamint egy állatsimogató is várja a túrázókat.
Túraútvonal ajánlat még: A lenyűgöző adottságokkal bíró Búbánat-völgy, vagy a Rám-szakadék egyedülálló, sziklás, vadregényes útvonala, vagy a festői szépségű pilissztentléleki túra mind kitűnő választás felfedezni a mesés tájat.
Aquasziget: Fedett élményfürdő (többek között sodrófolyosóval, vízeséssel, vízgombával, dögönyözővel és mászófallal, jacuzzival és gyermekmedencével, csúszdákkal) szaunavilág és kültéri strand (óriás játszótérrel, strandröplabdával) vár a fürdőben.
Palatinus-tó: Az ország egyik legtisztább vízű mesterséges tava, ahol strandokat építettek ki csúszdával, sportolási lehetőséggel, működik búvárbázis és csónakázni is lehet.
A Kis-Dunán, illetve innen a Nagy-Dunára kijutva hosszabb-rövidebb vízitúrákat tehetünk. Kajak-és kenubérlésre van lehetőség.
A Bottyán-tó horgászok kedvelt helye, ahogy a Búbánati-tavak együttese is, utóbbi csónakázáshoz is nagyszerű választás.
Az autógyártásról is nevezetes Esztergom, és van a városban egy Autós Közlekedési Park, ahol 6-12 év közötti gyermekek kis Suzuki Vitarák volánjai mögött gyakorolhatnak.
Van dotto-kisvonat, ami nagyszerű lehetőség a városnéző túrára
Lehet sétahajókázni, egy 45 perces út alatt a vízről megcsodálni a Várhegyet a Bazilikával és a gyönyörű természeti értékeket.
Meg kell nézni az Esztergomi Bazilika marcipánból készült 1:200 arányú makettjét is és kipróbálni 1-2 különlegességet az Esztergomi Központi Kávéház-Szamos Cukrászdában, ahol még Babits sarok is található, hiszen szívesen időzött itt a nagy költőnk.
Érdemes fagyizni egyet a Széchenyi téren.
Duna Múzeum: A Magyar Környezetvédelmi és Vízügyi Múzeum igazán népszerű a kicsik körében, hiszen játékos formában ismerkedhetnek a vízzel: van hatalmas vizes terepasztal és árvízi terem is helikopterrel, pihenőpad, ahol vízzel kapcsolatos versekbe, dalokba hallgathatunk bele és egy vetítőterem, ahol levezetésképpen meg lehet nézni a Nagy Ho-ho-ho horgászt ( sajnos felújítás miatt csak jövőre látogatható)
Geoda: Interaktív Őslény és Ásványkiállítás, ahol ősmaradványokat lehet kutatni és megismerni.
Máltaiak játszótere: Mert egy játszótér mindig kell! A Bazilikától 10-15 perc sétatávolságra, a Kőrösi László utcában található ez a nem szokványos játszó, ahol esős idő esetén vagy nagy kánikulában fedett terasz alá is be lehet húzódni játszani. Kis faházban WC és pelenkázó biztosítja a kényelmet, van babaszoba, a kicsiknek kismotorok, a nagyobbaknak társasok, melyek térítésmentesen használhatóak.
A fenti látnivalók összegyűjtésében nagy segítségemre volt az Irány Esztergom! című mesekönyv. Az Utazik a család sorozat könyvei egyszerre mese-és útikönyvek. Nagyszerű választás kicsiknek és nagyobbaknak is, hogy a lapokon keresztül, a vicces család és két kis kedvencük utazásai által megismerhessék Magyarország legszebb vidékeit, a csodás kötelező látványosságokon túl a kevésbé ismert helyeket is.
Nem csak úti célt tekintve lehet nyaralni másképp is:
Ha eddig mindent megterveztél, beosztottál, engedd most ezt el kicsit.
Járjatok nyitott szemmel útközben és ami tetszik ott álljatok meg.
Nézz körbe indulás előtt, de gyűjts több lehetőséget össze, így aztán tudtok időjárástól, kedvetektől, távolságoktól függően látogatásokat tenni.
Ha eddig mindig a Google keresőbe írtál kulcsszavakat, vagy csak a Booking-ot ismerted:
Nézz szét a KidsOasis oldalán ( https://kidsoasis.hu/utazik-a-csalad-magazin), hogy ne legyen zsákbamacska a választásod.
Hallgass ismerőseidre, amikor ódákat zengenek egy helyről, majd nézz utána te is, hogy nektek is megfelelő lehet-e, aztán foglald le, ne csak találomra válassz.
Ha eddig a gyerekmedence volt a döntő szempont:
Legyen minél több lehetőség a közös programra. Milyen jó is az, amikor együtt csúszdázhattok, együtt társasozhattok, vagy túrázhattok. Múzeumra, sétára, cukrászdára is jusson idő a fürdés mellett.
Élvezd a nyaralást te is úgy, akár egy gyerek!
Este ne dőlj ki, igyatok meg 1-1 pohár bort a pároddal és beszélgessetek.
Hamarosan indulunk az esztergomi Portobello Wellness & Jacht hotelbe.
Minimális okom sincs az izgalomra, hiszen van egy nagyszerű kezdeményezés, a KidsOasis, ami megteremtette a szálláshelyek családbarát minősítési rendszerét, a kritériumrendszerük alapján pedig a Portobello hotel 4 szélforgós minősítést kapott. (bővebben arról, hogy ez mit jelent ITT)  A KidsOasis célja, küldetése, hogy a család álljon a középpontban, a nyaralás minden családtag számára élmény legyen: megkapjuk az igazi törődést, gondoskodást, odafigyelést, valamint otthoni kényelmet, hogy igazán feltöltődhessünk a mindennapokra, miközben együtt játszhatunk és vehetünk részt programokon.
Ugye milyen jól hangzik?
Izgatottan várjuk azt a pár napot, amit Esztergomban, a KidsOasis által minősített négycsillagos wellness hotelben töltünk majd.
Most úgy gondolom, éppen erre van szükségünk: a feltöltődésre, a kikapcsolódásra, közösen.
Nem indulunk elvárásokkal. A szálloda mint írtam, biztosan remek szolgáltatásokat és nagyszerű programokat kínál majd nekünk, jó kezekben leszünk, csak élveznünk kell majd, amit kapunk.
Azért a látnivalókat sem hagyjuk ki!
Te jártál már a csodaszép Esztergomban?
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
5 kihagyhatatlan látnivaló Szlovéniában
A vadkamera medvecsaládot rögzített a Mátrában
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése